Il-mezzi tax-xandir fl-Italja llum xandru iktar dettalji dwar it-tlett Maltin arrestati fl-ajruport ta' Linate f'Milan fejn kienu qed iġorru erba' bagalji mimlija karkassi t'għasafar protetti. Il-Maltin kienu qed iġorru 200 għasfur mejjet, ilkoll ta' speċi rari protetti skont il-Konvenzjoni ta' Washington. Huma kienu qed jivvjaġġaw mill-Arġentina lejn Milan, fi triqithom lejn Malta. Sa issa ma xxandrux l-ismijiet tal-persuni li ġew arrestati il-Ġimgħa 14 ta' Ġunju. L-informazzjoni dwar il-każ ixxandret għall-ewwel darba għaxart ijiem wara fl-24 ta' Ġunju. Fl-iktar rapporti riċenti jingħad li l-għasafar maqtula kienu qed jiġu traffikati għas-suq illegali ta' għasafar u annimali bbalzmati. Ġie ppublikat ukoll filmat li juri l-200 għasfur mejjet mifruxa mal-art. .td_uid_3_5ee4e42e334db_rand.td-a-rec-img{text-align:left}.td_uid_3_5ee4e42e334db_rand.td-a-rec-img img{margin:0 auto 0 0} #td_uid_4_5ee4e42e33908 .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/contrabbando_uccelli2-80x60.jpg) 0 0 no-repeat} 1 minn 1